Item alle weeke truncboeme mach de voirscr wyn truncken van
drien jaren te drie jaren om de voirs beemde daer mede
te bevreden Ende waert dat daer eneghe boeme verdroechden oft
uutwaeyden die sal de voirs wyn hebben ende voer elken boem
setten ende planten twee jonghe poten vanden selve aerde
It sal de voirs wyn te sinen lesten jare de brake om doen
op een vore en een half boender op twee voren It en mach
de voirs wyn bynnen sijnen voirs tmijne de voirs lande met
te
land
hoervruchten Ende de voirs selen bliaen ten lesten jare van sijnen
tmijne ten selve aerde dat hijse nu aenveert It en sal de wyn
gheen recht hebben in andries bosch dan alleene dat hij sijn besten
mach driven int hout dat vier jaer out es oft daer boven
Alsoe dat hem daer af gheen scade en come Ende oft hij d af
scade hadde oft lede die soude de selve wyn den voirs andriese
oprichten gelijc ene vreemden Ende wiessen opt bosch eekelen
die soude de wyn half hebben Item sal de wyn voirs alle
jae sijne tmij duende op de voirs goede planten en setten
thien poten It waert dat de voirs wyn enige scade lede van
tempeest oft van ghemeyne oirloge dat sal hem de voirs andries
verguetsen gelijc ande pechtenen hoen wynne boven en beneden It
sal de voirs wyn den voirs andriese een corweyde doen met
zijne waghen ende pden tot lovene oft alsoe verre Ende alle
dese vorweerden condicien en geloften voirs soe heft geloeft
de voirs jan van troyon den voirs andriese vast en ghestentich
te houden ende te voldoen tallen tijden en tmijne als die
vallen ende vschijnen selen en telken tmijne als vvolgde schout
hier waen over arnt van vynck en henr van lyntre
de jonghe februarii xx